title: Kuelap
text: Ivamuf azekos tigis kake geefa rebava ke debak tiyir flikirackaf gu « Dopewapa ». Moe bat azekos tel koredik blodaf gu flira ke debak batlize ape sokeyer. Tena ke blira ke Kuelap va lana tsokapafa stakera dikir, i va stakera dilizeyesa vawale ant mil azekos is divlapuyusa va beta ayikya, skuyuna gan grustapayana lizukafa lospa xuton gu rotikoboda. Diza ke bata bifa tiyir firdap anamvilayas va debak num parmafa jovlera. Batcoba moni 1570 ape sokiyir ugale espanik va bolk saves va amerindiikeem jadion exoneyed.